Lyhennysvapaan aikana laina ei lyhene, vaan maksat lainastasi ainoastaan korot ja kulut. Lyhennysvapaa on määräaikainen ja sen kesto sovitaan aina etukäteen. Maksamatta jääneet lyhennykset siirtyvät maksettavaksi tulevaisuuteen. Riippuen tilanteesta laina-aikaa voidaan pidentää lyhennysvapaan keston verran tai se voidaan jättää ennalleen. On hyvä huomioida, että mikäli laina-aikaa ei pidennetä, kuukausittainen maksuerä nousee lyhennysvapaan jälkeen.
Lyhennysvapaan avulla voit saada lainanhoitokuluihisi väliaikaista helpotusta, kun normaalisti lyhennyksiin menevä summa vapautuu käytettäväksi muuhun arjen kuluihin tai säästettäväksi.
Lyhennysvapaa edellyttää aina hyväksyttyä luottopäätöstä.